Diari Oficial de la Generalitat Valenciana


Sumari del DOGV 1066, del 17-05-1989 (1989/813878)

ORDRE de 16 de maig de 1989, de la Conselleria de Cultura, Educació i Ciència, per la qual es dicten normes per a l'elecció d'òrgans unipersonals del govern als centres públics no universitaris.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/05/16/(1)/dof/vci/html**

### Dades del document

Número de DOGV
:   1066

Data del DOGV
:   17-05-1989

Secció del DOGV
:   DISPOSICIONS GENERALS

Número del document
:   1989/813878


Data del document
:   16-05-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 16 de maig de 1989, de la Conselleria de Cultura, Educació i Ciència, per la qual es dicten normes per a l'elecció d'òrgans unipersonal de govern en els centres públics no universitaris.  
El Decret 12/1986, de 10 de febrer, del Consell de la Generalitat Valenciana, regula el procediment d'elecció dels òrgans unipersonals de govern dels centres públics d'Educació General Bàsica, Batxillerat i Formació Professional de la Comunitat Valenciana.  
Com que aviat conclourà el mandat dels directors dels centres públics als quals es refereix aquesta Ordre, cal fer-ne la convocatòria i establir-ne normes per a l?elecció, segons que estableix el decret esmentat.  
En atenció d'aquests motius i fent ús de les facultats que em confereix l'article 35 de la Llei de la Generalitat Valenciana de 30 de desembre de Govern Valencià,  
ORDENE:  
Primer  
Aquesta ordre serà d'aplicació a:  
a) Als centres públics d'EGB, instituts de Batxillerat i Formació Professional, Educació Pre-escolar, Educació Especial i de característiques singulars els òrgans unipersonals dels quals foren elegits d'acord amb l'ordre de 25 de març de 1986.  
b) Als centres esmentats en l'apartat anterior que es troben en algun dels supòsits contemplats en l'article 17 apartat 4, o en l'article 5 apartat 4, del Decret 12/1986, de 10 de febrer, sempre que tinguen constituït legalment el Consell Escolar.  
Queden exceptuats en. l'aplicació d'aquesta disposició els centres que eligiren director d'acord amb la convocatòria de l?Ordre de 30 d'abril de 1987.  
Segon  
Als centres inclosos dins l'àmbit d'aplicació assenyalat en l'article 1 d'aquesta Ordre, se procedirà a l'elecció dels directors abans del dia 13 de juny de 1989, data en què la Mesa Electoral constituïda segons preveu l'article 17 del Decret 12/1986 de 10 de febrer, haurà de trametre la candidatura que haja obtingut majoria absoluta als Serveis Territorials de Cultura i Educació.  
Tercer  
Per tal de poder realitzar els nomenaments dels càrrecs directius, el director electe podrà proposar al Consell Escolar l?elecció dels càrrecs esmentats, cas que no ho hagués fer en el moment de la presentació de la candidatura, en la manera prevista en l'article 18 del reglament aprovat per Decret 12/1986 de 10 de febrer Després de ser elegits pel Consell, haurà de trametre la proposta de nomenament als Serveis Territorial d'Educació, per tal que la presa de possessió siga feta amb efecte des de l?u de juliol de 1989 segons el que estableix l'article 17.5 del Decret 12/1986.  
Quart  
En els supòsits de centres de creació nova que n'iniciaren el funcionament en el curs 1988/1989, el director dels Serveis Territorials, procedirà segons que disposa l'article 17.4 del Decret 12/1986, de 10 de febrer.  
DISPOSICIONS FINALS  
Primera  
Es autoritzada la Secretaria General perquè dicte les instruccions que calguen per al desenrotllament i l'aplicació del que preveu aquesta ordre.  
Segona  
Els directors dels Serveis Territorials, el director actual dels centres i la Mesa Electoral que, amb aquesta finalitat siga constituïda, adoptarà les mesures que calguen per garantir el desenrotllament normal del procés d'elecció al qual fa referència aquesta ordre.  
Tercera  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 16 de maig de 1989.  
El Conseller de Cultura, Educació i Ciència,   
CIPRIA CISCAR I CASABAN


Còpia Permalink ELI